section_heading: Akademsko obrazovanje
paragraph_text: Odlukom dekana Visoke policijske škole diplomski rad je poništen u ožujku 2014. godine. Odluka kojom se Brkiću ukida stručno zvanje donesena je 18. ožujka 2014. godine, da bi 27. ožujka bila objavljena u Narodnim novinama. Visoki upravni sud je 14. siječnja 2016. godine pravomoćno presudio da se odluka Visoke policijske škole u Zagrebu o poništenju diplome Milijanu Brkiću, glavnom tajniku HDZ-a, ukida zbog proceduralnih razloga. Naime, Brkiću diplomu nije svojom odlukom mogao ukinuti Dekan visoke policijske škole, već je takvu odluku moglo donijeti samo Stručno vijeće. Takvo je mišljenje Upravnog suda u Zagrebu 14. siječnja 2016. pravomoćnom potvrdio i Visoki upravni sud. Visoka policija škola je 8. srpnja 2016. donijela odluku o diplomi zamjenika predsjednika HDZ-a Milijana Brkića koja je identična već ranije donesenoj, a koju je zbog proceduralne pogreške ukinuo Upravni sud. Prema ranijem nalazu revizije veći dio Brkićeva diplomskog rada pod naslovom "Organizacijske razine MUP-a RH" iz 2011. prepisan je iz rada policijskog načelnika Stanka Tomića iz 2009.<ref>